**Դրախտ** (ヘヴン, Hevun), ճապոնացի գրող Միեկո Կավակամիի՝ 2009 թվականին հրատարակած վեպը, որի անգլերեն թարգմանությունը լույս է տեսել 2021 թվականին։ Դա Կավակամիի՝ անգլերեն հրատարակված երկրորդ գիրքն է։

Վերնագիրը վերաբերում է մի նկարի, որին վեպի հերոսներից մեկը՝ Կոջիմա անունով մի աղջիկ, նոր անուն է տվել։

Նախապատմություն
---------------

Կավակամին իր անձնական կայքում մեջբերել է 19-րդ դարի գերմանացի փիլիսոփա Ֆրիդրիխ Նիցշեի *«Այսպես խոսեց Զրադաշտը»* աշխատությունը՝ որպես *Դրախտ* վեպը գրելու մտահղացումը ներշնչած դրդիչ։

Բովանդակություն
---------------

Վեպի գործողությունները ծավալվում են Ճապոնիայում, 1991 թվականին։ Պատմողը 14-ամյա տղա է, ում աջ աչքը շիլ է, և որին բռնության են ենթարկում արական սեռի այլ սովորողներ։ Մյուս կերպարները նրան անվանում են «Աչքերով» (ճապոներեն ロンパリ, *Ռոնպարի*, ակնարկելով այն հանգամանքը, որ մի աչքը նայում է Լոնդոնին, մյուսը՝ Փարիզին )։ *The New York Times-*-ից Նադյա Շպիգելմանը բնորոշում է «Աչքերովին»՝ որպես մի տափակ կերպարի։ Ոչ լրագրողուհու աշխատանքում, ոչ էլ վեպում չի բացահայտվում նրա օրինական, իսկական անունը։ Վեպի առաջին գլուխը փաստագրում է այն բուլինգային բռնությունը, որին նա ենթարկվում է։

Կոջիմա (コジマ) անունով և «Հազմատ» մականունով մի աղջիկ, նույնպես 14 տարեկան, բուլինգի է ենթարկվում աշակերտուհիների կողմից։ Նրա մայրը լքել էր ամուսնուն՝ Կոջիմայի հորը և ամուսնացել ավելի հարուստ մի տղամարդու հետ, իսկ հայրը մնացել էր ավելի աղքատ միջավայրում։ Կոջիման ձգտում է ընկերանալ «Աչքերովին»՝ թույլ տալով նրան կարդալու իր գրառումները։ Կոջիման նախընտրում է չլողանալ, ունի ոչ մաքուր հագուստ և իր մազերը պահում է գզգզված վիճակում։ Աչքերովը և Կոջիման հավատում են, որ իրենք հակազդում են իրենց ահաբեկմանը` թույլ տալով, որ դա տեղի ունենա իրենց հետ։ Կոջիման կարծում է, որ բուլինգը նպաստում է իր մաքրվելուն և իմաստավորում է իրեն, ինչի հետ գրքի հեղինակը համաձայն չէ և այն բնորոշում է որպես Կոջիմային հասցված վնաս. Ազգային հանրային ռադիոյի (NPR) ներկայացուցիչ Լիլի Մեյերը նշում է, որ Կավակամին համակրում է Կոջիմային։ Հոր հետ ունեցած հարազատության պատճառով Կոջիման միտումնավոր կերպով ընդունում է աղքատ մարդու արտաքինը, և գիրքը բացահայտում է, որ մոր հարստանալուց հետո նա դադարում է լոգանք ընդունել։ Հետագայում՝ գրքի վերջին մասերում նա սովամահ է լինում։ Նա հավանություն չի տալիս «Աչքերովի»՝ վիրահատվելու վիճակը շտկելու մտադրությանը։ Thu-Huong Ha-ն *The Washington Post-* ում բուլինգի մասին Կոջիմայի տեսակետը բնորոշում է որպես «մի տեսակ կրոնական, բարոյախոսական»։ Իսկ Մեյերը պնդում է, որ Կոջիման նման է Ֆրենի Գլասին, և որ նա ներքև է քաշում «Աչքերովին»՝ չկարողանալով ապահովել «իսկական բարեկամություն կամ համերաշխություն»։

Նինոմիան (二ノ宮), որը վեպում հանդես է գալիս որպես գլխավոր կռվարար, դասարանի բոլոր սովորողներից ամենաբարձր գնահատականներն ունի։ Մերվե Էմրեն Նինոմիային նկարագրում է որպես «գեղեցիկ, հանրաճանաչ»։ Մոմոզը (百瀬), ով հանդես է գալիս որպես Նինիմոյայի օգնական, ասում է Կոջիմային, որ կռվարարները բռնություն են գործադրում այն պատճառով, որ կարողանում են դա անել։ Հան Մոմոզեի տեսակետը բնորոշում է որպես «նիհիլիստական»։

Դիպաշարի առաջ գնալուն զուգընթաց՝ բուլինգի ինտենսիվությունն աճում է Կոջիմայի ելույթից հետո «Աչքերովը» մերժում է Կոջիմայի համոզմունքները և որոշում դիմակայել իրեն տանջող-չարչարողին։

Ժամանակահատվածի բերումով՝ վեպը չի ներկայացնում կիբեռհարձակումը։

Ընդունելություն
---------------

2010 թվականին վեպն արժանացել է Մուրասակի Շիկիբու մրցանակին։ Անգլերեն թարգմանությունը 2022 թվականին առաջադրվել է Միջազգային Բուքեր մրցանակի։

### Կարծիքներ

Շպիգելմանը հայտարարել է, որ անգլերեն տարբերակը «անբասիր թարգմանված է», իսկ ավարտը նա բնորոշել է որպես «շնչասպառ անող»

Հան ասել է, որ գրքի մասերը կարծես «տանջանքի պոռնո» լինեն։

*Kirkus Reviews-ը* այն բնորոշել է որպես «անսպասելի դասական», իսկ շարադրանքը՝ «ապշեցուցիչ նրբագեղ»։

Էմրեն հայտարարել է, որ վեպը «մեզ ցույց է տալիս, թե ինչպես մտածել բարոյականության մասին՝ որպես շարունակական, դրամատիկ գործունեության», մի բան, որն ստեղծագործության «բուն կախարդանքն» է։

Մեյերը գրել է, որ *Դրախտը* «ավելի պարզ» է, քան *Կրծքերն ու ձվերը* (Կավակամիի *Natsu Monogatari-* ի անգլերեն տարբերակի վերնագիրն է) և որ դա «դեռահասների թշվառության հում, ցավոտ և քնքուշ դիմանկարն է», որը «շատ հավանական է, որ քեզ լացացնի»։

Տես նաև
-------

* Իջիմե

Ծանոթագրություններ
------------------

1. 1 2
2. ↑  Meyer, Lily (2021 թ․ մայիսի 25). «A Bullied Kid Finds Unconventional Freedom In 'Heaven'». NPR. Վերցված է 2021 թ․ նոյեմբերի 29-ին.
3. ↑  Spiegelman, Nadja (2021 թ․ մայիսի 25). «Bullied and Shunned, They Found a New Way to See the World». Վերցված է 2021 թ․ նոյեմբերի 29-ին.
4. ↑  Ha, Thu-Huong (2021 թ․ մայիսի 25). «Mieko Kawakami's 'Heaven' follows a bullied boy searching for meaning». Վերցված է 2021 թ․ նոյեմբերի 29-ին.
5. 1 2 3  Spiegelman, Nadja (2021 թ․ մայիսի 25). «Bullied and Shunned, They Found a New Way to See the World». Վերցված է 2021 թ․ նոյեմբերի 29-ին.Spiegelman, Nadja (2021-05-25). "Bullied and Shunned, They Found a New Way to See the World". *The New York Times*. Retrieved 2021-11-29.
6. ↑  «ヘヴン». Kodansha. 2009 թ․ սեպտեմբերի 10. Արխիվացված է օրիգինալից 2009 թ․ սեպտեմբերի 10-ին. Վերցված է 2021 թ․ նոյեմբերի 29-ին. «僕の斜視を「ロンパリ」と嗤い、[...]»
7. ↑  Stewart, Jack (2013 թ․ ապրիլի 9). *Outrageous Japanese: Slang, Curses and Epithets (Japanese Phrasebook)*. Tuttle Publishing. էջ PT 14. ISBN 9781462902521.
8. 1 2 3 4  Meyer, Lily (2021 թ․ մայիսի 25). «A Bullied Kid Finds Unconventional Freedom In 'Heaven'». NPR. Վերցված է 2021 թ․ նոյեմբերի 29-ին.Meyer, Lily (2021-05-25). "A Bullied Kid Finds Unconventional Freedom In 'Heaven'". NPR. Retrieved 2021-11-29.
9. 1 2  Davíd, Soleil (2021 թ․ հուլիսի 19). «Punishment Is Coming: On Mieko Kawakami's "Heaven"». *Los Angeles Review of Books*. Վերցված է 2021 թ․ նոյեմբերի 29-ին.
10. ↑  «Heaven». *Kirkus Reviews*. 2021 թ․ մարտի 3. Վերցված է 2021 թ․ նոյեմբերի 29-ին.
11. 1 2 3  Ha, Thu-Huong (2021 թ․ մայիսի 25). «Mieko Kawakami's 'Heaven' follows a bullied boy searching for meaning». Վերցված է 2021 թ․ նոյեմբերի 29-ին.Ha, Thu-Huong (2021-05-25). "Mieko Kawakami's 'Heaven' follows a bullied boy searching for meaning". *Washington Post*. Retrieved 2021-11-29.
12. 1 2  «Heaven». *Kirkus Reviews*. 2021 թ․ մարտի 3. Վերցված է 2021 թ․ նոյեմբերի 29-ին."Heaven". *Kirkus Reviews*. 2021-03-03. Retrieved 2021-11-29.
13. ↑  Kosaka, Kris (2021 թ․ մայիսի 27). «Mieko Kawakami's 'Heaven': The world as seen through the eyes of bullied children». Վերցված է 2021 թ․ նոյեմբերի 29-ին.
14. ↑  «The 2022 International Booker Prize». *The Booker Prizes*. Վերցված է 2022 թ․ մայիսի 27-ին.

Արտաքին հղումներ
----------------

* Երկինք - Եվրոպա հրատարակություններ
* դրախտ - Կոդանշա (in Japanese)

|  |  |  |
| --- | --- | --- |
| 

|  |  |
| --- | --- |
|  ⛭   Չափորոշչային վերահսկողություն | GND: 1248172698 · VIAF: 2224158491031411920005 · WorldCat VIAF: 2224158491031411920005 |

 |